- Bilerne må ik' parker', børnene leger her, lød en børnesang i 1979, men står det til De Konservative Folkeparti i Københavns Kommune, kan sangen sagtens skrives om.

En række gader, der er lege- og opholdsområde, bør nemlig lægge asfalt og fliser til parkerede biler, når børnene sover og gaderne er tomme. Partiet foreslår at etablere parkeringsområder i legegaderne for at skabe tiltrængt plads til byens biler.

Læs også : Borgmester vil femdoble priser på gadeparkering

- Vi kan skabe 77 parkeringspladser for én plads pris, så på den måde kan vi få placeret biler hurtigt og billigt eksempelvis på Østerbro og i indre by, siger Jakob Næsager (K) fra Københavns Borgerrepræsentation.

Borgmester: Biler og børn kan ikke kombineres

Mens de Konservative øjner en mulighed for at vende udviklingen og skabe parkeringspladser i stedet for at nedlægge dem, så vender teknik- og miljøborgmester i Københavns Kommune Morten Kabell (EL) tomlen nedad til forslaget.

- Trafikken skal foregå på de legendes og ikke bilernes præmisser, og forslaget er ikke i overensstemmelse med det, som er legegader i færdselsloven, siger Morten Kabell.

"Vi kan skabe 77 parkeringspladser for én plads pris, så på den måde kan vi få placeret biler hurtigt og billigt." Jakob Næsager (K), Københavns Borgerrepræsentation

Han vurderer, at bilerne ikke vil vige pladsen for de legende børn, hvis man først giver dem lov til at fylde i legegaderne.

Lave hastigheder i stedet for legezoner

Ifølge Morten Kabell er det slet ikke lovligt at etablere parkering på legegaderne, da al færdsel skal tage hensyn til børnenes ret til at lege på gaderne, men det mener forslagsstilleren Jakob Næsager godt kan lade sig gøre, hvis man omdanner vejene til hastighedszoner med højst 15 km/t.

Det kan dog medføre øgede trængselsproblemer, hvis man først giver bilerne mere plads, vurderer Anne Katrine Harders, der er ph.d. i bæredygtig byudvikling og ekstern lektor på Aalborg Universitet:

Læs også : København investerer i biler og byens børn